Yellen: Normat e interesit mund të rriten shpejt
Kreu i Bankës Qendrore të Amerikane, Janet Yellen, thotë se përmirësimi i ekonomisë po i hap rrugën rritjes së normave të interesit
Kryetarja e Bankës Qendrore Amerikane, Janet Yellen thotë se ekonomia amerikane po përmirësohet dhe së shpejti mund të mos ketë më nevojë për mbështetje nga normat tepër të ulëta të interesit. Ajo i tha një komisioni kyç të kongresit të enjten se rritja e normave të interesit mund të ndodh relativisht shpejt, por do të bëhet në mënyrë graduale. Shumë njerëz humbën vendet e punës dhe shtëpitë gjatë recesionit, dhe ekonomia fillioi të tkurrej, duke nxitur Bankën Qendrore Amerikane të ulte normat e interesit në pothuaj zero përqind për të nxitur rritjen ekonomike. Papunësia ka rënë nga 10 për qind në momentet më të rënda të recesionit në 4.9 përqind. Normat e ulëta të interesit ndihmojnë punësimin, por gjithashtu mund të shkaktojnë një rritje të dëmshme të inflacionit. Banka Qendrore Amerikane bëri një ngritje të lehtë të normave të interesit dhjetorin e kaluar, dhe shumë investitorë presin një rritje tjetër në muajin e ardhshëm. Zonja Yellen thotë se mbajtja e normave të interesit në nivele tepër të ulëta për një kohë të gjatë mund të inkurajojë investimet e rrezikshmërisë së lartë dhe mund të minojnë stabilitetin financiar. Nëse normat e interesit mbahen në nivele shumë të ulëta, inflacioni mund të rritet ndjeshëm dhe mund të detyrojë Bankën Qendrore të ngadalësojë ekonominë duke rritur menjëherë normat e interesit, një veprim që do të prishte planet e bizneseve dhe investitorëve. Janet Yellen, Kryetarja e Bankës Qendrore Amerikane, thotë: Presidenti i zgjedhur Donald Trump ka propozuar shkurtimin e taksave dhe rritjen e shpenzimeve për projekte të infrastrukturës dhe për ushtrinë, në një përpjekje për të rritur punësimin. Kritikët thonë se kjo gjithashtu mund të rrisë inflacionin. Zoti Trump ka qenë kritik i Bankës Qendrore Amerikane, dhe zonja Yellen të enjten u përball me pyetje rreth ndikimit që propozimet e tij mund të kenë mbi ekonominë. Janet Yellen tha se zyrtarët e Bankës Qendore do të presin për më shumë qartësi: Ndërkohë, Janet Yellen tha se tregu i punës ka ende hapësirë për përmirësim, veçanërisht për afrikano-amerikanët dhe hispanikët.